# GNU General Public License

2. Bertsioa, 1991ko Ekaina

This is an unofficial translation of the GNU General Public License into Basque. It was not published by the Free Software Foundation, and does not legally state the distribution terms for software that uses the GNU GPL--only the original English text of the GNU GPL does that. However, we hope that this translation will help basque speakers understand the GNU GPL better. Hau "GNU General Public License" delakoaren euskaraketa ez-ofizial bat da. Itzulpen hau ez du "FSF Free Software Foundation"-ek argitarartu, eta ez ditu legalki zehazten GNU GPL lizentzia erabiltzen duen softwarearen banatze baldintzak -- GNU GPL Ingelesezko testu jatorrizkoak baino ez du hori egiten. Hala ere, itzulpen honek euskaldunak GNU GPL lizentzia hobeto ulertzen laguntzeko asmoarekin egin dugu.

## Sarrera

Software gehienen lizentziak hura konpartitzeko eta aldatzeko askatasuna ukatzeko pentsatuta daude. Honen kontra, "GNU-General Public License" deritzona software librea konpartitu eta banatzeko zure askatasuna bermatzeko asmoa dauka, hau da, softwarea erabiltzaile guztientzat librea dela bermatzea. Lizentzia honek "Free Software Foundation"-aren software gehienari eta bere egileak hau erabiltzen onartzen duen beste edozein programari aplikatzen zaio. (Free Software Foundation-en beste zenbait software "GNU Library General Public License" lizentziak babesten du.) Zure programentzako hori ere erabili dezakezu.

Software askeaz ari garenean, askatasunaz ari gara, ez prezioaz. Gure Lizentziak software askearen kopiak banatzeko askatasuna daukazula (eta nahi izanez gero kobratu), iturburu-kodea jasotzen duzula, edo jaso dezakezula nahi izanez gero, softwarea aldatu dezakezula edo beraren zatiak erabili dezakezula programa aske berrietan, eta guzti hau egin dezakezula badakizula bermatzeko diseinatuta daude.

Zure eskubideak babesteko, edonork eskubide hauek ukatzea edo zuk bertan behera uztea eskatzea debekatzen duten zenbait murrizketa egin behar ditugu. Murrizketa hauek, softwarearen kopiak banatzen edo aldatzen baldin baduzu, zuretzako zenbait erantzukizunetan itzultzen dira.

Adibidez, programa baten kopiak banatzen baldin badituzu, dohainik edo ordain baten truke, jasotzen dutenei zuk dituzun eskubide beraiek eman behar diezu. Beraiek ere iturburu-kodea jasotzen dutela, edo jasotzeko aukera dutela ziurtatu behar duzu. Eta baldintza hauek erakutsi behar diezu beraien eskubideak ezagutu ditzaten.

Zure eskubideak bi pausutan babesten ditugu: (1) softwareari copyright abisu bat ezartzen, eta (2) kopiatzeko, banatzeko eta aldatzeko aukera legala ematen dizun lizentzia hau eskaintzen.

Baita ere, egilearen eta gure babes propiorako ere, argi utzi nahi dugu software libre honentzat ez dagoela inolako garantiarik. Softwarea besteren batek aldatzen eta banatzen baldin badu, jasotzen dutenek hori originala ez dela argi izan dezaten nahi dut, eta horregatik, besteren batek sartutako edozein arazo ez du islatuko jatorriko egilearen reputazioa.

Azkenik, edozein programa askea beti egongo da softwarearen patenteaz mehatxatuta. Gure asmoa, software aske baten banatzailea banakako patente lizentzia bat lortzea, horren bitartez programa jabedun eginez, saihestu nahi dugu. Honi aurre egiteko, argi utzi nahi izan dugu edozein patente guztion erabilera librerako lizentziatu behar dela edo ez dela lizentziatuko.

Hemendik aurrera kopiatzeko, banatzeko eta aldatzeko baldintzak jarriko dira.

## GNU PUBLIKOARENTZAKO LIZENTZIA OROKORRA

KOPIATZEKO, BANATZEKO ETA ALDATZEKO BALDINTZAK

- Lizentzia honek Publikoarentzako Lizentzia Orokor honen baldintzapean banatu daitekeela adierazten duen egileak jarritako edozein abisu daraman edozein programa edo bestelako lanari aplikatzen zaio. Hemendik aurrera "Programa" horrelako edozein programa edo lana izango da, eta "Programan oinarritutako lana" programa bera edo copyright legepean dagoen edozein deribaturiko lana; hau da, Programa bera edo beraren zati bat daukan edozein lan, bai kopia zehatzak edo aldaketak eta/edo beste edozein hizkuntzatarako itzulpena. (Edozein moduan itzulpena aldaketaren esanahian mugaketarik gabe sartzen da). "Zu" Lizentzia bakoitzari esango zaio.

  Kopiatzeaz, banatzeaz eta aldatzeaz besteko eragiketarik ez da betetzen Lizentzia honetan; beraren eremuaz kanpo geratzen dira. Programa erabiltzea bera ez da murrizten, eta bertatik ateratako emaitza barruan sartzen da, baldin eta hauek Programan oinarritutako lan bat badira (Programa bera erabiltzetik lortu badira edo ez). Hori egia izateak Programak egiten duenaren arabera izango da.

- Programaren iturburu kodearen kopia zehatzak, jasotzen duzun moduan, egin eta banandu ditzakezu, edozein bitartekoan, guztietan argi eta garbi copyright eta garantia abisua publikatu, Lizentzia honi eta garantia ezari dagokion abisu guztiak mantendu eta jasotzen duten guztiei Programarekin batera Lizentzia honen kopia bat ematen diezun bitartean.

  Ordaina jaso dezakezu kopia transmisioaren ekintza fisikoaren truke, eta, horrela nahi izanez gero, garantia bat eskaini dezakezu ordain baten truke.

- Programaren kopia edo kopiak, edo honen edozein zati aldatu dezakezu, horrela Programan oinarritutako lan bat sortuz, eta aldaketa edo lan horiek banandu goiko 1.en Atalaren baldintzapean, zuk baldintza hauek betetzen dituzun bitartean:

  a) Zuk aldatutako fitxategietan zuk aldatutakoak direla eta aldaketaren data ikusgarriak diren abisuak jarri behar dituzu.

  b) Zuk banatzen edo argitaratzen duzun edozein lanean, bere osotasunean edo zati batean Programa daukala, bertatik edo bere zati batetik deribatua dela, osorik lizentziatu behar diezula Lizentzia honen pean hirugarren pertsonei ordainik jaso gabe.

  c) Programak normalean komando interaktiboak irakurtzen baldin baditu, elkarrizketa interaktibo horretan modu arruntenean martxan jartzerakoan, copyright egokiaren abisua eta garantiarik ez dagoenaren argiketa (edo garantia zuk ematen duzula), erabiltzaileak programa baldintza hauen pean banatu dezaketela eta hauei Lizentzia honen kopia bat nola ikusi adierazten duen iragarki bat inprimatu edo erakutsiarazi behar duzu. (Programak berak interaktiboa baldin bada baina normalean ez badu horrelako iragarkirik erakusten, Programan oinarritutako zure lanak ez du zergatik iragarkia erakutsi behar.)

  Behar hauek aldatutako lanari bere osotasunean aplikatzen zaizkio. Lan horren zati identifikagarriak Programatik ez badira deribatu, eta berez arrazoiz lan independente eta bereiztutako lanak kontsideratu baldin badaitezke, orduan Lizentzia honek, eta bere baldintzak, ez zaizkie aplikatuko banandutako lan moduan zabaltzen dituzunean. Baina zati hauek Programan oinarritutako lan bat den osotasun baten moduan zabaltzen dituzunean, guztiaren zabaltzea lizentzia honen baldintzapetan izan behar da, zeinen baldintzak beste lizentzia batzuentzat osotasun guztiari gehitzen zaio, eta horregatik zati guztiei, edozeinek idatzi duelaz aparte.

  Atal honen asmoa ez da zuk osorik idatzitako lan baten gaineko eskubideak bereganatzea edo eztabaidatzea; baizik eta, asmoa, Programan oinarritutako egile anitzen lanak edo deribazioen zabaltzea kontrolatzeko ahalmena izatea.

  Beste alde batetik, Programan oinarrituta ez dagoen beste lan baten Programarekin (edo Programan oinarritutako lan batekin) elkartze hutsa gordeketa edo zabaltze medio batean ez du beste lana Lizentzia honen pean jartzen.

- Programa (edo honetan oinarritutako lan bat, 2.en atalaren arabera) kode objektu edo exekutagarri moduan zabaldu dezakezu 1.en eta 2.en atalen baldintzapean, hurrengoetako bat egiten duzun bitartean:

  a) Makinak irakurri dezakeen iturburu kodearekin batera zabaldu, 1.en eta 2.en atalen baldintzapean eta normalean softwarearen elkarbanatzerako erabiltzen den euskarri batean; edo,

  b) Gutxienez hiru urteko balioa izango duen idatzitako eskaintza batekin elkartu, edozein hirugarren parteri, fisikoki zabaltze horren kostua baino gehiago ez den ordain baten truke, dagokion iturburu kodearen makinak irakurgai duen kopia oso bat, 1.en eta 2.en atalen baldintzapean normalean softwarearen elkarbanatzerako erabiltzen den euskarri batean emateko konpromisoarekin; edo,

  c) Dagokion iturburu kodea luzatzeko zuk jasotako eskaintza moduan jasotako informazioarekin elkartu. (Alternatiba honek distribuzio ez-komertzialentzat da bakarrik eta soilik zuk programa kode objektu edo exekutagarri moduan, eskaintza horrekin jaso baldin baduzu, b azpiatalaren arabera.)

  Lan baten iturburu kodea lanaren gaineko aldaketak egiteko modu hoberena esan nahi du. Lan exekutagarri batentzat, iturburu kode osoa, osotzen duten modulu guztien iturburu kodea, erlazionatutako interfaze-aren edozein definizio fitxategi bai eta exekutagarriaren konpilazioa eta instalazioa kontrolatzeko script guztiak esan nahi du. Hala ere, salbuespen berezi moduan, banatutako iturburu kodea normalean Sistema Eragilearen osagai arruntetan (konpilatzailea, kernel eta horrelakoak) banatzen den edozein gauza (ez iturburu kodean edo bitarran) ez du barnean izan behar, osagai horrek exekutagarriari lotuta ez baldin badoa.

  Exekutagarriari edo kode objektuaren banaketa kopiatzeko leku zehatz batera sarrera eskaintzen egiten bada, orduan iturburu kodea kopiatzeko leku berdinera sarrera berdintsua eskeintzea iturburu kode honen banaketa bezala onartuko da, hirugarren parteak biak kopiatzen ez badituzte ere.

- Ezin izango duzu Programa kopiatu, azpi-lizentziatu edo banatu espreski Lizentzia honen baldintzapean ez baldin badator. Kopiatzeko, aldatzeko, azpi-lizentziatzeko edo banatzeko edozein saiakera debekatuta dago eta bertan behera utziko ditu Lizentzia honen gaineko zure eskubideak. Hala ere zuregandik Lizentzia honi lotutako kopiak edo bahimenak jaso dituzten partaideen lizentziak ez dira bukatuko beraren baldintzak betetzen dituzten bitartean.

- Ez daukazu zergatik lizentzia hau onartu, sinatu ez duzulako. Hala ere, ez dago Lana edo bere deribatutako lanak aldatzeko edo banatzeko bahimena ematen dizun beste edozer. Ekintza hauek legeak debekatuta daude Lizentzia hau onartzen ez baduzu. Horregatik, Programa (edo Programan oinarritutako lan bat) aldatu edo banatzean, Lizentzia honen onartzea adierazten duzu hori egiteko, eta Programa edo programan oinarritutako lan bat kopiatzeko, banatzeko

- Programa (edo Programan oinarritutako edozein lan) birbanatzen duzun bakoitzean, jasotzen duenak automatikoki baldintza hauei lotutako Programa kopiatzeko, banatzeko edo aldatzeko lizentzia hasierako lizentziadunetik jasotzen du. Ezin izango duzu bertan adierazitako jasotzen duenaren eskubideei bestelako baldintzarik ezarri. Ezin izango duzu hirugarren bat Lizentzia hau betetzen behartu.

- Epaiketa, patente baten arau-hausteagatik alegazio, edo bestelako arrazoi batengatik (ez soilik patente kontuetan), Lizentzia honekin kontraesanetan datozen baldintzak jartzen bazaizkizu (epaimahaiaren aginduz, akordioagatik edo besteren batengatik), honek ez zaitu Lizentzia honen baldintzetatik askatzen. Lizentzia honen baldintzak eta bestelako betebeharrak batera betetzeko ezin baldin baduzu banatu, orduan ezin izango duzu inolaz ere Programa banatu. Adibidez, patente batek zuregandik, zuzenean edo bitartekarien medioz, ordain gabeko banaketa ez badu onartzen, orduan bai hura eta bai Lizentzia hau betetzeko modu bakarra Programa inolaz ere ez banatzea da.

  Atal honen edozein zati edozein egoeran baliogabekoa edo aplikaezina gertatzen bada, atalaren joera aplikatzera izango da, eta atala bere osotasunean beste edozein egoeran aplikatuko da.

  Atal honen asmoa ez da edozein patente edo bestelako jabetza eskubideak zapaltzera, edo horien erreklamazioen balioa erantzutera bultzatzea; atal honen helburu bakarra lizentzia publikoaren ekimenetan oinarrituta dagoen software askearen banaketa sistemaren osotasuna defenditzea da. Jende askok sistema honen bitartez banatutako software multzo zabalari eskuzabal ekarpen asko egin dizkio, sistema honen aplikazio zuzenerako; egile/emailearen aukera da softwarea banatzeko sistema eta lizentzia batek ezin du aukera hori inposatu.

  Atal honek beste Lizentzia guztiaren emaitza bezala ikusten dena argitu nahi du.

- Programaren banaketa eta/edo erabiltzea zenbait herrialdetan patenteengatik edo egilearen jabego adierazpenengatik murriztuta baldin badago, Lizentzia honen pean jartzen duen hazierako jabeak herrialde horiek adierazten dituen banaketa murrizketa esplizitu bat ezarri dezake, banaketa beste herrialde guztietan onartuta dagoela. Kasu horretan, Lizentzia honek murrizketa hori barnean izango du, bertan idatzita egongo balitz bezala.

- Free Software Foundation-ak "General Public License" honen berrikusitako edo berriak diren bertsioak argitaratu lezake noizbehinka. Bertsio berri horiek izpirituan honen antzekoak izango dira, baina detaileetan ezberdinduko dira, arazo edo egoera berriak zuzentzeko. Bertsio bakoitzari ezberdintzen duen bertsio zenbaki bat dauka. Programak berari eta beste hurrengo edozein bertsioari dagokion bertsio zenbaki bat adierazten badu, bertsio horren edo "Free Software Foundation"-ak argitaratutako hurrengo edozein bertsioaren baldintzak betetzeko aukera daukazu. Programak bertsio zenbaki bat adierazten ez badu "Free Software Foundation"-ak inoiz argitaratu duen edozein bertsio aukeratu dezakezu.

- Programaren zatiak banaketa baldintza ezberdinak dituzten beste programa aske batzuetara gehitu nahi baldin baduzu, egileari bahimena eskatu beharko diozu. "Free Software Foundation"-ak babestutako softwarearentzako "Free Software Foundation"-ari eskatu bahimena; batzutan salbuespenak egiten ditugu honekin. Gure erabakia bi helburuk zuzenduko dute: gure software askearen egoera askearen mantentzea eta softwarearen elkarbanatzea eta erabilpena laguntzea.

  EZ DAGO INOLAKO GARANTIARIK

- PROGRAMA ORDAIN GABE LIZENTZIATU DENEZ GERO, PROGRAMARENTZAKO EZ DAGO INOLAKO GARANTIARIK, APLIKAGARRIA DEN LEGEAK ONARTZEN DUEN NEURRIRARTE. JABEGOA DUTENEK, BESTEREIK IDATZIZ ZEHAZTEN EZ DUTEN BITARTEAN, PROGRAMA "DEN MODUAN" EMATEN DUTE, INOLAKI GARANTIARIK GABE, EZ ADIERAZITAKOA, EZ SUPOSATUTAKOA, HELBURU ZEHATZ BATERAKO ERABILGARRITASUNA ETA SALTZEARI DAGOZKIONAK BARNE, BAINA EZ HAUETARA MUGATUA. ROGRAMAREN KALITATEARI ETA FUNTZIONAMENDUARI DAGOKION ARRISKU GUZTIA ZURE GAIN DAGO. PROGRAMA AKATSAK GERTZEN BA DITU, BEHAR DIREN ZERBITZU, KONPONKETA ETA ZUZENKETA GUZTIAK ZURE GAIN EGONGO DIRA.

- APLIKAGARRIAK DIREN LEGEAK BEHARTUTA EDO IDATZIZ ONARTUTA EZBADA, JABEGOA DUEN EDOZEINEK EDO PROGRAMA ALDATU EDO BANATU DUEN BESTE HIRUGARREN BATEK EZIN IZANGO DU INOLAZ ERE ZU EDOZEIN KALTEREN ARDURADUN EGIN, PROGRAMAREN ERABILERAK EDO ERABILI EZINAK ERAGINDAKO KALTE OROKOR, BEREZI, BAPATEKO EDO ONDORIOAK BARNE (ZU EDO BESTE BATEK JASANDAKO DATUEN GALERA EDO HAUEN TRATAMENDU OKERRA EDO BESTE PROGRAMA BATEKIN ELKARLANEAN IBILTZEAN GERTATUTAKO EDOZEIN AKATS BARNE, BAINA EZ HAUETARA MUGATUA), KALTE HORIEN POSIBILITATEZ ABISUAREN GAIN EGONDA ERE.

BALDINTZEN BUKAERA

## Nola aplikatu baldintza hauek zure Programa berriei

Programa berri bat egiten baduzu, eta publiko zabalean erabilera ahalik eta handienekoa izatea nahi baldin baduzu, baldintza hauen pean edozeinek banatu eta aldatu dezakeen software askea egitea hoberena da.

Hau egiteko, programan hurrengo abisuak jarri. Garantia eza argi uzteko da abisua iturburu fitxategi guztien hasieran jartzea seguruagoa da; eta fitxategi bakoitzak gutxienez "copyright" lerroa eta abisu guztia dagoen lekurako esteka bat izan beharko luke.

lerro bat programaren izena eta egiten duenaren ideia laburr

Copyright (C) urtea egilearen izena

Programa hau software askea da; "Free Software Foundation"-ek argitaratutako "GNU General Public License"-ak adierazten duen baldintzapetan banatu eta/edo aldatu dezakezu, bai Lizentziaren 2. bertsioa edo beste hurrengoko edozein.

Programa hau erabilgarria izango delakoan banatzen da, baina INOLAKO GARANTIARIK GABE; ez eta HELBURU ZEHATZ BATERAKO ERABILGARRITASUNA ETA SALTZEARI suposatu litezkeenak. Zehaztasun gehiagorako "GNU General Public License"-a irakurri.

"GNU General Public License"-ren kopia bat jaso behar izango zenuke programarekin batera. Horrela ez bada izan hurrengo helbidera idatzi: Free Software Foundation, Inc., 59 Temple Place, Suite 330, Boston, MA 02111-1307 USA

Baita ere, posta elektronikoz eta arruntaz zu nola kontaktatu zehaztu.

Programa elkarreragilea bada, modu honetan hasten denean honelako abisu labur bat erakustaraziozu:

Gnomovision version 69, Copyright (C) urtea Egilearen izena

Gnomovision INOLAKO GARANTIARIK GABE DATOR; zehaztasun gehiago ikusteko sakatu 'show w'.

Hau software askea da, eta banatzea zenbait baldintzapetan onartuta dago; zehaztasun gehiago ikusteko sakatu 'show c'.

'show w' eta 'show c' ustezko komandoak "General Public License"-aren atal egokiak erakutsi beharko lukete. Noski, erabiltzen dituzun komandoak beste era batera izendatu dezakezu, arratoi klik bat, menu atal bat edo zure programarekin bat datorren edozein gauza izan daitezke ere.

Baita ere, programatzaile moduan lan egiten baduzu, zure arduradunaren edo zure eskolaren, baldin badago, programaren jabegoaren ezeztatze bat sinarazi beharko zenuke, behar baldin bada. Hemen adibidea, izenak aldatu:

Yoyodyne, Inc., honen bitartez, James Hacker-ek idatzitako (make-k konpilatzailera pasatzen duena) `Gnomovision' programan jabego interes guztiak bertan bera uzten ditu.

Ty Coon-en sinadura, 1 April 1989

Ty Coon, Vice-ko Lehendakaria

"General Public License" honek ez du zure programa bestelako programa jabedunetara gehitzea baimentzen. Zure programa azpierrutinen liburutegi bat baldin bada, aplikazio jabedunek zure errutinari lotzea erabilgarriagoa kontsideratu beharko zenuke. Hau bada egin nahi duzuna erabili behar duzuna "GNU Library General Public License" da, lizentzia honen ordez.